Lingua Kumauni
Lingua Kumauni (), e serie linguarum Pahari, ad Linguas Indicas divisionis Indoiranicae et familiae Indoeuropaeae pertinet. In India adhibetur in regione Kumāūn (civitatis Uttarakhand) olim dignitatem principatus reclamante, capite Champawat; ibi planitiei incolae praecipue dialectis linguae Hindi utuntur, montani potius Thibetana et linguis Almora familiae Tibeto-Birmanae (scilicet Darmiya, Chaudangsi, Byangsi olimque Rangkas), sed qui in vallibus et sub monte habitant Kumauni loquuntur.

Inter dialectos linguae Kumauni recognoscuntur centralis, in pagis Almora et Nainital septentrionali adhibita; boreorientalis, in pago Pithoragarh; meridiorientalis, in Nainital meridionali; occidentalis ad partes occidentales pagorum Almora et Nainital. Sed multi dialecti locales enumerantur, inter quas Askoti, Bhabari, Chaugarkhiya, Danpuriya, Gangola, Johari, Khasparjiya, Kumaiyya (urbis ipsius Champawat), Pachai, Pascimi, Phaldakotiya, Rau-Chaubhaisi, Sirali, Soriyali.

Lingua Kumauni in inscriptionibus regalibus reperitur a saeculo XVII et in carminibus saeculis XVIII-XX scriptis; praecipue autem in traditionibus carminibusque popularibus romancicis, epicis necnon religiosis celebratur.

Notae

Nexus externi 
 De hac lingua apud Ethnologue
 Situs locutorum apud Linguist List 
 De lingua et litteris
 Hic potes situm linguae reperire
 Lingua in interrete discenda
 Lexicon interretiale Kumauni
 Carmina Kumauni

Bibliographia 
 "Kumauni" in  p. 336
 Devidatta Sarma, Linguistic geography of Kumaun Himalayas: a descriptive areal distribution of Kumauni language. Mittal Publications, 1994. ISBN 81-7099-529-9 (Studies in Tibeto-Himalayan languages')
 Devidatta Sarma, The formation of the Kumauni language. Pars 1: Phonology and Morphophonemics; pars 2: Morphology and Syntax. New Delhi: Bahri Publications, 1985-1987. ISBN 81-7034-005-5 (Series in Indian languages and linguistics'', 13, 15)

Kumauni
Linguae Pahari
Linguae Indiae